open-index/open-wikipedia-markdown huggingface dataset:
মুসা আল-কাজিম

**মুসা ইবনে জাʿফর আল-কাজ়িম** () (**আবুল হাসান**, **আবু আবদ আল্লাহ**, *আবু ইব্রাহিম*', এবং  **আল কাজিম** (যিনি নিজের ক্রোধ নিয়ন্ত্রণ করতে পারেন) নামেও পরিচিত) ছিলেন সপ্তম শিয়া ইমাম। তিনি তার পিতা ষষ্ঠ ইমাম জাফর আল-সাদিকের পর ইমাম হন। সুন্নি মুসলমানগণ তাকে একজন খ্যাতিমান জ্ঞান সম্পন্ন আলেম হিসেবে বিবেচনা করেন। তিনি আব্বাসীয় খলিফা আল মনসুর, আল হাদি, আল মাহদি এবং হারুনুর রশিদ এর সমসাময়িক ছিলেন। তিনি বেশ কয়েকবার গ্রেপ্তার হন এবং সর্বশেষে তিনি বাগদাদের সিন্দি ইবনে শাহাক কারাগার শাহাদাত বরণ করেন। অষ্টম শিয়া ইমাম আলি আল রিদা এবং ফাতিমা বিনতে মুসা তার সন্তানদের মধ্যে অন্যতম ছিল।

## জন্ম এবং প্রাথমিক জীবন

আব্বাসীয় ও উমাইয়াদের মধ্যে দ্বন্দের সময় মুসা আল কাজিম জন্মগ্রহণ করেন। তার বয়স যখন চার বছর তখন প্রথম আব্বাসীয় খলিফা আস সাফাহ ক্ষমতা গ্রহণ করেন। তার মাতা হামিদাহ উত্তর আফ্রিকার বার্বা‌র বা আন্দালুসিয়ার দাসী ছিলেন। আল কাজিম একটি বিশাল পরিবারে বেড়ে উঠেন। এখানে তার নয় বোন এবং ছয় ভাইও এক সাথে বেড়ে উঠেন। তার জ্যেষ্ঠ ভাই ইসমাইল ইবনে জাফর তার পিতা জাফর আল সাদিকের পূর্বেই মারা যান। শিয়া মতাবলম্বীদের মতে, মুসা আল কাজিমকে ঐশ্বরিক বাণীর মাধ্যমে তার পিতার পর পরবর্তী ইমাম হিসেবে মনোনীত করা হয়।

কিছু সূত্রমতে, আল কাজিম শৈশব থেকেই ধার্মিক ছিলেন। মুহাম্মদ বাকির মজলিসি একটি ঘটনায় উপস্থিত ছিলেন যেখানে আবু হানিফা জাফর আল-সাদিককে তার পরামর্শের জন্য ডেকে পাঠান। অন্য আরেকটি ঘটনার প্রসঙ্গক্রমে, আবু হানিফা জাফর আল সাদিককে অভিযোগ করেন:“আমি দেখেছি তোমার ছেলের, মুসা, সামনে দিয়ে যখন লোকজন হেঁটে যায় তখন সে সালাত আদায় করে। সে তাদেরকে হেঁটে যাওয়া থেকে বিরত রাখে না।"

জাফর আল সাদিক তার ছেলেকে তার সম্মুখে নিয়ে আসার জন্য আদেশ দিলেন এবং তাকে এর সত্যতার ব্যাপারে জিজ্ঞেস করলেন। আল কাজিম উত্তর দিলেন, “জ্বি বাবা, আমি যার ইবাদত করি  তিনি তাদের (যারা সামনে দিয়ে হেঁটে যান), থেকেও খুব নিকটে থাকেন;

আল্লাহ, মহান এবং পরাক্রমশালী, এরশাদ করেন, আমরা তোমাদের ঘাড়ের শাহ ধমনীর থেকেও নিকটে।''" এই উত্তর শুনে ইমাম তার ছেলেকে জড়িয়ে ধরেন এবং বলেন, “আমার পিতা মাতা তোমার ছায়াতলে থাকুন, ও তিনি সে যার গোপনীয়তা ফাঁস হয়ে গেছে!"

## টীকা

## তথ্যসূত্র

বিষয়শ্রেণী:৭৪৬-এ জন্ম
বিষয়শ্রেণী:বার ইমাম
বিষয়শ্রেণী:৭৯৯-এ মৃত্যু
বিষয়শ্রেণী:বাগদাদের ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:বিষক্রিয়ায় মৃত্যু
বিষয়শ্রেণী:শিয়া ইমাম
বিষয়শ্রেণী:গুপ্তহত্যার শিকার শিয়া ইমাম
বিষয়শ্রেণী:৮ম শতাব্দীর ইমাম
বিষয়শ্রেণী:হোসাইনীয়
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
তোমাকে চাই

***তোমাকে চাই*** ১৯৯৬ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মতিন রহমান।

## কাহিনী সংক্ষেপ

## শ্রেষ্ঠাংশে
* সালমান শাহ - সাগর
* শাবনূর - নদী
* খলিলউল্লাহ খান - আশরাফ চৌধুরি 
* শর্মিলী আহমেদ - সাগরের মা
* আরিফুল হক - রহমান, নদীর বাবা
* অমল বোস - ইজ্জত আলী
* ডন
* সুজা খন্দকার - মধু

## সঙ্গীত

### গানের তালিকা
* তুমি আমায় করতে সুখী জীবনে
* ভালো আছি ভালো থেকো
* বাজারে যাচাই করে
* তোমাকে চাই শুধু তোমাকে চাই
* কনগ্রাচুলেশন্স

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:মতিন রহমান পরিচালিত চলচ্চিত্র
দেনমোহর (চলচ্চিত্র)

***দেনমোহর*** শফি বিক্রমপুরী রচিত ও পরিচালিত ১৯৯৫ সালের বাংলাদেশী প্রণয়ধর্মী চলচ্চিত্র। বিবাদমান দুই জমিদার পরিবারের ছেলে-মেয়ের মাঝে প্রেম, বিবাহ ও দেনমোহর নিয়ে গল্পটি আবর্তিত হয়। এতে শ্রেষ্ঠাংশে অভিনয় করেছেন সালমান শাহ, মৌসুমী, রাজীব ও আহমেদ শরীফ। এই সুপারহিট ছবিটি ১৯৯১ সালে মুক্তি পাওয়া সালমান খান অভিনীত হিন্দি চলচ্চিত্র *[[সনম বেওয়াফা]]*-এর অফিসিয়াল পুনঃনির্মাণ।

## কাহিনী
বিবাদমান দুই জমিদার পরিবারের ছেলে-মেয়ের মাঝে প্রেম হয়। এক পর্যায়ে দুই পরিবারের সম্মতিতে বিয়ে হয়। মেয়ের পরিবারের দাবি থাকে এক কোটি টাকা দেনমোহর। বিয়ের পরদিনই এক কোটি টাকা দিয়ে নববধূকে বের করে দেওয়া হয়।

## অভিনয়শিল্পীদল
* মৌসুমী - রুখসানা চৌধুরী
* সালমান শাহ - সারোয়ার খান
* রাজীব - দেলোয়ার খান
* আহমেদ শরীফ - আমজাদ চৌধুরী
* নাসির খান - আজমল চৌধুরী
* গাংগুয়া - আফজাল চৌধুরী
* ড্যানি সিডাক - মনোয়ার খান
* তৃষ্ণা - জরিনা
* আমির - জরিনার ভাই
* আওলাদ
* আকবর
* ব্রুসলি
* মন্টু
* রফিক 
* মিরানা জামান - দাদীমা
* মায়া চৌধুরী
* নাজমা চৌধুরী
* সুজা খন্দকার - দারোগা
* নিলম
* বীনা
* শেখ আবু নাসের সিদ্দিকী - আনোয়ার খান (শিশু শিল্পী)

## মুক্তি
চলচ্চিত্রটি ১৯৯৫ সালের ৩রা মার্চ ঈদুল ফিতরে মুক্তি পায়। এটি ব্যবসায়িক ভাবে সফল হয় এবং বছরের অন্যতম সেরা সুপারহিট চলচ্চিত্রের তকমা পায়।

## সঙ্গীত
আলাউদ্দিন আলী এ ছবির সঙ্গীত পরিচালক হিসেবে কাজ করেন। গানের কথা লিখেছেন মনিরুজ্জামান মনির, গাজী মাজহারুল আনোয়ার, মাসুদ করিম, পুলক বন্দ্যোপাধ্যায় এবং গান গেয়েছেন রুনা লায়লা, খালিদ হাসান মিলু, এন্ড্রু কিশোর, সাবিনা ইয়াসমিন ও আগুন।
### গানের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:১৯৯০-এর দশকের প্রণয়ধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
ক্ষীরোদাসুন্দরী চৌধুরী

**ক্ষীরোদাসুন্দরী চৌধুরী** (১৮৮৩ - ?) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিকন্যা।

## জন্ম ও পরিবার
ক্ষীরোদাসুন্দরী চৌধুরী ১৮৮৩ সালে ময়মনসিংহের নান্দাইলের সুন্দাইল গ্রামে জন্মগ্রহণ করেন। তার পিতার নাম শিবসুন্দর রায় ও মাতার নাম দুর্গাসুন্দরী দেবী। ময়মনসিংহের ব্রজকিশোর চৌধুরীর সাথে তার বিবাহ হয়। মাত্র ৩৩ বছর বয়েসে বিধবা হন তিনি।

## রাজনৈতিক জীবন
বিপ্লবী ক্ষিতীশ চৌধুরী ছিলেন তার দেওরপুত্র। বিপ্লবী সুরেন্দ্রমোহন ঘোষ ও ক্ষিতীশ চৌধুরীর প্রেরনায় তিনি যুগান্তর দলের যুক্ত হন। তিনি বিপ্লবীদের পুলিশের হাত থেকে বাঁচানোর জন্য তাদের সাথে বিভিন্ন জায়গায় পালিয়ে বেড়াতেন। বিভিন্ন সময় পলাতক বিপ্লবীদের মা ও গৃহকর্ত্রী রূপে সাহসের সাথে ব্রিটিশ পুলিশের মোকাবিলা করেছেন ক্ষীরোদাসুন্দরী দেবী। বিপ্লবী যাদুগোপাল মুখোপাধ্যায় ও নলিনীকান্ত করকে পুলিশের হাত থেকে বাঁচিয়েছেন। ময়মনসিংহ, সিরাজগঞ্জ, ধুবড়ি, জামালপুর, নারায়ণগঞ্জ ইত্যাদি এলাকায় লুকিয়ে  রাখতেন বিপ্লবীদের। এর জন্যে একাধিকবার তার ওপর পুলিশের সন্দেহ পড়ে, কিন্তু সাহসিকতার সাথে তাদের জেরার সম্মুখীন হন ও কোনো প্রমাণ না পাওয়ায় তাকে পুলিশ ছেড়ে দিতে বাধ্য হয়।

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ময়মনসিংহের বিপ্লবী
বিষয়শ্রেণী:যুগান্তর দল
বিষয়শ্রেণী:বাঙালি বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:ভারতীয় স্বাধীনতা কর্মী
কুয়াংচৌ বন্দর

**কুয়াংচৌ বন্দর** গণপ্রজাতন্ত্রী চীনের কুয়াংতুং প্রদেশ কুয়াংচৌ শহরের প্রধান বন্দর। বন্দরটি রাষ্ট্রায়ত্ত সংস্থা *কুয়াংচৌ পোর্ট গ্রুপ কো লিমিটেড* দ্বারা পরিচালিত হয়। সংস্থাটি ২০০৪ সালের ২৬ ফেব্রুয়ারি প্রাক্তন কুয়াংচৌ হারবার ব্যুরো থেকে প্রতিষ্ঠিত হয়। এটি কুয়াংচৌ পৌর সরকার কর্তৃক অনুমোদিত। এই বন্দরটি দক্ষিণ চীনের বৃহত্তম বিস্তৃত বন্দর। বন্দরটি পার্ল নদীর ব-দ্বীপ অঞ্চলে অবস্থিত।

কুয়াংচৌ বন্দরটি অতীতে ক্যান্টন বন্দর রূপে পরিচিত ছিল। বন্দরটি দক্ষিণ চীনের প্রদেশসমূহের বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে। বন্দরটি পার্ল নদীর ব-দ্বীপ অঞ্চল ও কুয়াংতুং প্রদেশের জন্য গুরুত্বপূর্ণ অর্থনৈতিক ও পরিবহন কেন্দ্র হিসাবে কাজ করে। এটি কুয়াংশি, ইউন্নান, কুয়েইচৌ, সিছুয়ান, হুনান, হুপেই ও চিয়াংশি সহ প্রভৃতি প্রতিবেশী প্রদেশে অবস্থিত শিল্পসমূহের জন্য গুরুত্বপূর্ণ পরিবহণের কেন্দ্র।

## অবস্থান

কুয়াংচৌ বন্দরটি দক্ষিণ চীনে তুং, শি ও পেই নদীর সংযোগস্থলে অবস্থিত। তিনটি নদী জলপথ, রেলপথ, এক্সপ্রেসওয়ে এবং বিমান পরিবহনের দ্বারা সম্পৃক্ত রয়েছে, ফলে নদী তিনটি একটি গুরুত্বপূর্ণ পরিবহন কেন্দ্র গঠন করে।

বন্দরের পোতাশ্রয় অঞ্চল পার্ল নদীর উপকূল এবং কুয়াংচৌ, তুংকুয়ান, চুংশান, ঝংসান, শেনচেন ও চুহাই শহরসমূহের জলভাগ বরাবর বিস্তৃত।

## ইতিহাস
কুয়াংচৌ বন্দরটি চীনের একটি ঐতিহাসিক বন্দর। এই বন্দর অতীতে ক্যান্টন বন্দর নামে পরিচিত ছিল এবং বন্দরটি গণপ্রজাতান্ত্রিক চীনের প্রাচীন সিল্ক রুটের অংশ।

## পরিকাঠামো
কুয়াংচৌ বন্দরটিতে ৪,০০০ বার্থ, ১৩৩ টি বয়ে এবং ১,০০০ টন শ্রেণি ও সর্বাধিক ৩,০০০ টন পণ্য ধারণ ক্ষমতার জাহাজের ২৩৫৯ টি নোঙ্গরের স্থান রয়েছে। নানশায় উচ্চ জোয়ারে ১,০০,০০০ টন পণ্য ধারণে সক্ষম নৌযান প্রবেশের অনুমতি দেওয়ার জন্য সরকার ২০০৯ সালের জুলাই মাসে বন্দরে ড্রেজিং বা পলি উত্তোলনের অনুমোদন প্রদান করে।

## আমদানি-রপ্তানি
কুয়াংচৌ বন্দরটি বিভিন্ন ক্রিয়াকলাপ পরিচালনা করে, যার মধ্যে পণ্য বোঝাই ও খালাস, মজুতকরণ, দণ্ডিত গুদামজাত করা, ধারক পণ্যসম্ভার পরিষেবা অন্তর্ভুক্ত। বন্দরের মাধ্যমে প্রচুর কৃষি, শিল্প ও উৎপাদিত পণ্য পরিবহন করা হয়, যার মধ্যে তেল, কয়লা, শস্য, রাসায়নিক সার, ইস্পাত, আকরিক ও মোটর গাড়ি রয়েছে।

## পশ্চাৎভূমি
বন্দরের পশ্চাদভূমি চীনের বিস্তৃন্য এলাকা জুড়ে বিস্তৃত রয়েছে। এই বন্দরের মাধ্যমে  দক্ষিণ চীনের বনজ সম্পদ পরিবহন করা হয়।

## টীকা

## তথ্যসূত্র

## বহিঃসংযোগ
* 

বিষয়শ্রেণী:চীনের বন্দর
বাসন্তী দেবী

**বাসন্তী দেবী** (২৩ মার্চ ১৮৮০ - ৭ মে ১৯৭৪) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। তিনি ছিলেন ব্রিটিশ কারাগারে কারারুদ্ধ প্রথম স্বাধীনতা সংগ্রামী নারী।

## জন্ম পরিবার শিক্ষা
বাসন্তী দেবী ২৩ মার্চ ১৮৮০ সালে কলকাতায় জন্মগ্রহণ করেন। তার পিতার নাম বরদানাথ হালদার ও মাতার নাম হরিসুন্দরী দেবী। তার পিতা ছিলেন আসামের বিজনি ও অভয়াপুরী এস্টেটের দেওয়ান। দশ বছর বয়েসে তিনি দার্জিলিংয়ের লরেটে কনভেন্টে শিক্ষার জন্যে ভর্তি হন। ১৮৯৬ সালে দেশবন্ধু চিত্তরঞ্জন দাশের সাথে বিবাহ হয়।

## রাজনৈতিক জীবন এবং অন্যান্য
১৯২০ সালে চিত্তরঞ্জন দাশের সাথে অসহযোগ আন্দোলনে যোগ দেন। তিনি ১৯২১ সালে নারীদের অসহযোগ আন্দোলনে যোগ দেওয়ার জন্য উদ্বুদ্ধ করেন। ১৯২১ সালে চিত্তরঞ্জন দাশ যখন গ্রেপ্তার হন তখন তিনি আইন অমান্য ও হরতালের ঘোষণা দেন। এর পরে তিনিও গ্রেপ্তার হন বড়বাজার এলাকায় হরতাল করার সময়। তাদের গ্রেপ্তারে সারা বাংলা জুড়ে ব্যাপক উত্তেজনা ছড়িয়ে পড়লে পুলিশ তাকে ছেড়ে দিতে বাধ্য হয়। 
নেতাজী সুভাষ চন্দ্র বসু তাকে 'মা' সম্বোধন করতেন। তিনি ও চিত্তরঞ্জন দাশ মিলে সম্পাদনা করতেন ***বাঙলার কথা*** পত্রিকা। ১৯২২ সালে এপ্রিল মাসে চট্টগ্রামে যে বঙ্গীয় প্রাদেশিক সম্মেলন অনুষ্ঠিত হয় সেখানে তিনি সভানেতৃত্ব করেন এবং দেশবন্ধুর নতুন কর্মপন্থা ইঙ্গিত করেন। দেশবন্ধু তখনও জেলে ছিলেন। তিনি দেশবন্ধুর সাথে সংগঠন গড়ে তোলা ও ভারতের স্বাধীনতা আন্দোলন জন্য কাজ করেছেন। ১৯২২ সালে চট্টগ্রামে বঙ্গীয় প্রাদেশিক সম্মেলনে সভানেত্রী ছিলেন। দেশবন্ধু ও তার তিন সন্তান- দুই কন্যা, অপর্ণা ও কল্যাণী ও একপুত্র চিররঞ্জন। ১৯২৬ সালে একমাত্র পুত্র চিররঞ্জনের মৃত্যুর পর রাজনৈতিক জীবন থেকে অবসর নেন। এর পরেও তাকে অনেক পারিবারিক বিপর্যয় ও ব্যক্তিগত শোক সহ্য করতে হয়েছিল। প্রথমে স্বামী, পুত্র, এরপর নাবালিকা পৌত্রী, পুত্রবধু, জামাতা এবং জ্যেষ্ঠা কন্যার মৃত্যু হয় তার জীবদ্দশায়। তার দৌহিত্র সিদ্ধার্থ শংকর রায় পশ্চিমবঙ্গের ভূতপূর্ব মুখ্যমন্ত্রী ও মার্কিন যুক্তরাষ্ট্রের রাষ্ট্রদূত ছিলেন। এক দৌহিত্রী মঞ্জুলা বসু প্রথম মহিলা অ্যাডভোকেট জেনারেল।

## মৃত্যু
বাসন্তী দেবী ৭ মে ১৯৭৪ মৃত্যুবরণ করেন। কলকাতা কেওড়াতলা মহাশ্মশান প্রাঙ্গণে তার স্মৃতি সমাধি মন্দির বর্তমান।

## তথ্যসূত্র

বিষয়শ্রেণী:১৮৮০-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:তেলিরবাগের দাশ পরিবার
গোলাম মাওলা (আলোকচিত্রী)

**গোলাম মাওলা** (জন্ম: ১৯৩২; মৃত্যু: ২০ ফেব্রুয়ারি, ১৯৮৩) বাংলাদেশের একজন প্রথম সারির আলোকচিত্র সাংবাদিক ছিলেন। তাকে বাংলাদেশে আলোকচিত্র সাংবাদিকতার প্রবর্তক বলা হয়। তিনি বাংলাদেশ ফটো জার্নালিস্ট এসোসিয়েশনের অন্যতম প্রতিষ্ঠাতা সদস্য।

## প্রাথমিক জীবন

## কর্মজীবন
প্রথম বয়সে তিনি মুকুল ফৌজের শিক্ষা শিবিরের প্রশিক্ষক হিসেবেও কাজ করেছেন। ১৯৬৫ সালে দৈনিক পাকিস্তান পত্রিকায় তার কর্ম জীবনের শুরু। দৈনিক পাকিস্তান থেকে স্বাধীনতার পর দৈনিক বাংলা পত্রিকায় প্রধান আলোকচিত্রশিল্পী হিসেবে জীবনের শেষ দিন পর্যন্ত কাজ করে গেছেন।

## বিশেষ অবদান
মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন।

বাংলাদেশ স্বাধীন হবার পর গোলাম মাওলা আরমানীটোলা সমাজকল্যাণ কেন্দ্রে একটি ফটোগ্রাফি শিক্ষা বিভাগ চালু করেছিলেন। ১৯৮২ সালের প্রথম দিকে আলোকচিত্র সাংবাদিকতা বিষয়ক শিক্ষা কেন্দ্র আরমানীটোলা আলোকচিত্র প্রশিক্ষণ কেন্দ্র প্রতিষ্ঠা করেন।

## অর্জন
জনাব মাওলা ১৯৭১ সালে জাপানে এবং ১৯৭৫ সালে বার্লিনে অনুষ্ঠিত ফটোগ্রাফি প্রতিযোগিতায় পুরস্কৃত হয়েছিলেন।

## মৃত্যু
গোলাম মাওলা ২০শে ফেব্রুয়ারি ১৯৮৩ সালে হৃদযন্ত্রের ক্রিয়া বন্ধ হয়ে মারা যান। মৃত্যুকালে তার বয়স হয়েছিলো ৫১ বছর।

## তথ্যসূত্র

বিষয়শ্রেণী:বাংলাদেশের আলোকচিত্রগ্রাহক
বিষয়শ্রেণী:১৯৩২-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:বাংলাদেশী সাংবাদিক
ইয়েমেনে ইন্টারনেট

[থাম্ব|[সানা|সানাতে সাইবার ক্যাফে]]
ইয়েমেনে ১৯৯৬ সালে টেলি ইয়েমেন ও পাবলিক টেলিকম্যুনিকেশন্স কর্পোরেশনের ইন্টারনেট সার্ভিস প্রোভাইডারের (আইএসপি) মাধ্যমে ইন্টারনেটের ব্যবহার শুরু হয়।

## ক্রমবিকাশ
২০০০ থেকে ২০০৫ সালের মধ্যে ইয়েমেনের টেলি যোগাযোগ ও তথ্যপ্রযুক্তি খাতে দ্রুত উন্নতি সাধিত হয়।  টেলিকম এবং তথ্যপ্রযুক্তি খাতের অবকাঠামোগত উন্নয়নে দক্ষিণ কোরিয়া সরকারের দেওয়া ৩১ মিলিয়ন মার্কিন ডলার ঋণসহ মোট ৮০ বিলিয়ন ইয়েমেনি রিয়ালেরও বেশি বিনিয়োগ করা হয়।   ২০১১ সালে ইন্টারনেট ব্যবহারকারীর সংখ্যা ছিল মোট ৩,৫৯৭,০৯৭ জন, যেখানে ২০০৬ সালে এই সংখ্যা ছিল ১১০,০০০ এবং ১৯৯১ সালে ছিল মাত্র ৩৮০০ জন। এই সংখ্যাটি ইয়েমেনের ২০১১ সালের মোট জনসংখ্যার ১৪.৯%। ২০১১ সালে দেশটির মোবাইল ফোন নেটওয়ার্কের গ্রাহকের সংখ্যা ছিল ১১.৭ মিলিয়ন, যা ২০০৬ সালে ছিল ১.২ মিলিয়ন এবং ১৯৯১ সালে ছিল ১৫৩, ০০০ জন।

ইয়েমেনে দ্রুতগতির ইন্টারনেট সংযোগের চাহিদা অনেক বেশি,  এই চাহিদা দেশটির দুই ইন্টারনেট সার্ভিস প্রোভাডইর, ওয়াইনেট সার্ভিসের অপারেটর *টেলিনেট* এবং টেলিযোগাযোগ মন্ত্রণালয়ের আওতাভূক্ত *ইয়েমেন নেটকে* এডিসিএল এবং আইএসডিএন সেবা চালু করতে বাধ্য করে। এছাড়াও সাধারণ নাগরিকদের ওয়েব সার্ভিসের এক্সেস প্রদানের লক্ষ্যে চালু হওয়া ই-গভর্নমেন্ট প্রকল্পের কারণে ইন্টারনেট ব্যবহারকারীর সংখ্যা বিস্ময়করভাবে বেড়েছে। কিন্তু এখনো ইন্টারনেটের গতি কাঙ্ক্ষিত মানসম্মত নয়। ইয়েমেনে ২০১০ সালে ৮৪,০০০ নিয়মিত ব্রডব্যান্ড সংযোগ ছিল।

## বাছাইকরণ
থাম্ব|upright=2.0|<center>'''ইন্টারনেটের উপর রাষ্ট্রীয় নজরদারি'''</center>
<blockquote>










</blockquote>

ইয়েমেন ২০০৮ ও ২০০৯ সালে *রিপোর্টার্স উইদাউট বর্ডারের*  “নজরদারিভূক্ত দেশের” তালিকায় ছিল, কিন্তু ২০১০ এবং ২০১১ সালের এই তালিকায় ছিল না।

ইয়েমেন পর্নোগ্রাফি, নগ্নতা, গে এবং লেসবিয়ান বিষয়বস্তু প্রকাশকারী ওয়েবসাইট, রক্ষিতা এবং ডেটিং সেবা প্রদানকারী ওয়েবসাইট, উত্তেজক পোশাকের ছবি প্রদর্শনের সাইট, ইসলাম ধর্মের সমালোচনাকারী এবং/অথবা মোসলমানদের অন্য ধর্মে ধর্মান্তরিত করার প্রচেষ্টাকারী ওয়েব সাইট এবং মদ ও জুয়ার সাথে সম্পৃক্ত ওয়েবসাইটের উপর সেন্সর আরোপ করে। 

ইয়েমেনের তথ্য মন্ত্রণালয় ২০০৮ সালের এপ্রিলে ঘোষণা করে, যে সকল লেখক ইন্টারনেটে বিদ্বেষভাব পোষনে প্ররোচিত করে এমন কোন লেখা বা জাতীয় চেতনা বিরোধী বিষয়বস্তু প্রকাশ করবেন, পেনাল কোড অনুসারে তাদের বিচার হবে। ইয়েমেনের দুই ইন্টারনেট সার্ভিস প্রোভাইডার (আইএসপি) *ইয়েমেননেট* এবং *টেলিইয়েমেন * জুয়া, যৌনশিক্ষা এবং কিছুসংখ্যক ধর্মীয় বিষয়বস্তুর এক্সেস ব্লক করে।  ইয়েমেনের ইন্টারনেট সার্ভিস প্রোভাইডার টেলিইয়েমেন ( ওয়াই.নেট নামেও পরিচিত) "নৈতিক, ধর্মীয়, সামাজিক কিংবা রাজনৈতিক ক্ষেত্রে অপমানজনক বার্তা" প্রদানের ক্ষেত্রে, অথবা  "ইয়েমেন প্রজাতন্ত্রে প্রযোজ্য যে কোন আইন লঙ্ঘন করে ওয়াই. নেটের এমন ব্যবহারে" বাধা দেয়।  টেলিইয়েমেন তাদের সার্ভারে সংরক্ষিত যেকোন তথ্য নিয়ন্ত্রণ করার অধিকার রাখে।.”

ইয়েমেনের সাইবার ক্যাফেগুলোতে বদ্ধঘরে বা পর্দা দিয়ে মনিটরের পর্দা আড়াল করা বৈধ নয়, কম্পিউটারের পর্দা অবশ্যই ফ্লোর তত্ত্ববাধয়কের নিকট দৃশ্যমান হতে হবে। পুলিশ কিছুসংখ্যক সাইবার ক্যাফে মধ্যরাতে বন্ধ করার আদেশ দিয়েছে এবং ব্যবহারকারীদের পরিচয়পত্র ক্যাফে পরিচালককে দেখানোর নির্দেশ দিয়েছে।

## তথ্যসূত্র

বিষয়শ্রেণী:দেশ অনুযায়ী ইন্টারনেট
বিষয়শ্রেণী:দেশ অনুযায়ী ইন্টারনেট বিবাচন
বেইজিং-থিয়েনচিন আন্তঃনগরী রেলপথ

**বেজিং-থিয়েনচিন আন্তঃনগরী রেলপথ** বা *বেজিং-থিয়েনচিন দ্রুতগতির রেলপথ* হল চীন-এর উচ্চগতির রেলপথগুলির একটি। এই রেলপথটি চীন-এর রাজধানী শহর বেইজিং থেকে বন্দর  শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন-এর মাঝে তিনটি স্টেশন রয়েছে। রেলপথটি শুরু হয়েছে বেইজিং-এর বেইজিং দক্ষিণ রেলওয়ে স্টেশন এবং শেষ হয়েছে থিয়েনচিন শহরের থিয়েনচিন রেলওয়ে স্টেশন-এ। এই পথের মোট দৈর্ঘ্য ১১৬ কিলোমিটার। এই ১১৬ কিলোমিটার রেলপথ অতিক্রম করতে সময় লাগে ৩০০ মিনিটের মত। এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে। তবে এই রেলপথে ট্রেন এর গড়গতি হল ঘণ্টায় ৩৩০ কিলোমিটার। এই রেলপথটি নির্মাণ করা হয়েছে উড়াল পথে।

## ইতিহাস
একুশ শতকের প্রথম দিক থেকেই চীন দেশের রেল ব্যবস্থার আমুল পরিবর্তন আনে চীন সরকার। এই সময় দেশের প্রধান রেলপথ গুলিকে উচ্চ গতির রেলপথে রূপান্তরের কাজ শুরু হয়। এর মূল লক্ষ্য ছিল দেশের পরিবহনে গতি সঞ্চার করা। এই লক্ষ্যে দেশের বন্দর নগরী থিয়েনচিন ও রাজধানী শহর বেইজিংয়ের মধ্যে ইন্টার সিটি বা উচ্চ গতির রেলপথ নির্মাণের পরিকল্পনা নেওয়া হয় ২০০৫ সালে।
## নির্মাণ

বেজিংথিয়েনচিন ইন্টিরসিটি রেলওয়ে বা *বেজিংথিয়েনচিন উচ্চগতির রেলপথ* নির্মাণের কথা প্রথম বলা হয় ২০০৫ সালে। এরপর ২০০৬  সালে চীন সরকার এর অনুমোদন দেয়। রেলপথটির নির্মাণ শুরু হয় ২০০৭ সালে। এই নির্মাণ শেষ হয় ২০০৮ সালে। ওই বছর বেজিং ও থিয়েনচিন এর মাঝে উচ্চ গতির রেল চালু হয়। এর ফলে বেইজিং ও থিয়েনচিনের মানুষ ৩০ মিনিটের মধ্যে শহর দুটিতে চলাচল করতে পারছে। রেলপথটি উড়াল পথে নির্মাণ করা হয়েছে। এই রেলপথ বেজিংয়ের বেজিং দক্ষিণ রেলওয়ে স্টেশন এর সঙ্গে থিয়েনচিন রেলওয়ে স্টেশনকে যুক্ত করেছে। এই রেলপথের ১০০ শতাংশ ধারণ ক্ষমতা ২০১৫ সালে পূর্ণ হয়েছে। এর জন্য *দ্বিতীয় বেজিংথিয়েনচিন ইন্টারসিটি রেলওয়ে * নির্মাণের কথা চলছে। এই রেলপথ বেজিং পূর্ব রেলওয়ে স্টেশন থেকে বিনহাই রেল স্টেশন পর্যন্ত নির্মাণ করা হবে।

## সম্প্রসারণ
এই রেলপথকে **থিয়েনচিন** শহর থেকে সম্প্রসারিত করে ইউজিয়াপু শহর পর্যন্ত নিয়ে যাওয়ার সিদ্ধান্ত নেওয়া  হয়। এই লক্ষ্যে  ২০০৯ সালে এর নির্মাণ শুরু হয়। এই নির্মাণ শেষ হয় ২০১৫ সালে। এই পথের মোট দৈর্ঘ্য হল ৪৪ কিলোমিটার। ফলে **বেইজিং-থিয়েনচিন উচ্চ গতির রেলপথের** মোট দৈর্ঘ্য হয় ১৬১ কিলোমিটার বা প্রায় ১০০ মাইল।

## তথ্যসূত্র

বিষয়শ্রেণী:চীনের উচ্চগতির রেলপথ
ভ্যাস্টারবটেন বিভাগ

**ভ্যাস্টারবটেন বিভাগ** (Västerbottens län) একটি সুইডেনের বিভাগ বা ল্যান যা সুইডেনের উত্তরে অবস্থিত। এটা ভাস্টারনর্ল্যান্ড, জাম্টল্যান্ড, নর্বোটেন, একই সাথে নরওয়ের সীমানার মধ্যে অবস্থিত।

## তথ্যসূত্র

## বহিঃসংযোগ

* 
* 
*  

বিষয়শ্রেণী:সুইডেন
১৯৩১ সালের ভারতীয় বাংলা চলচ্চিত্রের তালিকা

১৯৩১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
## চলচ্চিত্রসমূহ

## চিত্রাবলী

Image:Dena_paona_1931.jpg| দেনা পাওনা, ১৯৩১ - প্রথম বাংলা সবাক চলচ্চিত্রের একটি দৃশ্য
Image:1931_Alam_arya.jpg| আলম আরা, ১৯৩১ - প্রথম ভারতীয় (হিন্দী) ভাষার সবাক চলচ্চিত্র


## তথ্যসূত্র

## আরও জানুন
***[[Bengali Film Directory]]**– অংশু শূর দ্বারা সম্পাদিত, নন্দন, কলকাতা, ১৯৯৯

## বহিঃসংযোগ
*Tollywood films of 1931 at gomolo.in

বিষয়শ্রেণী:বছর অনুযায়ী বাংলা চলচ্চিত্রের তালিকা
বিষয়শ্রেণী:দেশ বা ভাষা অনুযায়ী ১৯৩১-এর চলচ্চিত্রের তালিকা
বিষয়শ্রেণী:ভারতীয় চলচ্চিত্রে ১৯৩১ সাল
টিক টিক টিক

***টিক টিক টিক*** () ১৯৮১ সালে মুক্তিপ্রাপ্ত একটি রহস্য-অপরাধ বিষয়ক তামিল চলচ্চিত্র যেটি পরিচালনা করেছিলেন তামিল চলচ্চিত্র শিল্পের খ্যাতনামা পরিচালক পি. ভারতীরাজা এবং প্রযোজনায় ছিলেন প্রকাশ আর. সি.। চলচ্চিত্রটির মুখ্য চরিত্রে ছিলেন কমল হাসান এবং মাধবী। এছাড়া স্বপ্না এবং রাধাও গুরুত্বপূর্ণ ভূমিকায় অভিনয় করেন। ১৯৮৪ সালে চলচ্চিত্রটির হিন্দি সংস্করণ 'কারিশমা' মুক্তি পায়, ওখানেও কমল হাসান একই ধরনের চরিত্রে অভিনয় করেন।

## কাহিনী সারাংশ
ওবেরয় একজন শিল্পপতি। সে বিভিন্ন সুন্দরী নারীদের শরীরের ভেতরে চালাকির সঙ্গে বেহুঁশ করে মুক্তা ঢুকিয়ে রাখে, পরে নারীটিকে হত্যা করে তার শরীর থেকে মুক্তাটি বের করে। দিলীপ হচ্ছে একজন ফটোগ্রাফার যে লক্ষ্মী নারায়ণের মালিকানাধীন একটি পত্রিকা অফিসে কাজ করে। দিলীপ এবং সারদা একে অপরের প্রেমে পড়ে যায়, সারদা ওবেরয়ের সুন্দরী প্রতিযোগিতায় জয়ী হয়েছিল। ওবেরয়ের লোকজন মিস ইন্ডিয়া 'শের্লী' এবং স্বপ্না ও রাধাকে হত্যা করে তাদের দেহ থেকে মুক্তা বের করে ফেলে যেটি আগেই চালাকি করে ঢুকানো হয়েছিল। সারদার ঊরুতে মুক্তা ঢুকানো থাকে, তবে তাকে খুন করতে ব্যর্থ হয় দুর্বৃত্তরা। পুলিশ দিলীপকে খুনী মনে করে নেয়। দিলীপ একসময় অপরাধের মূল হোতা ওবেরয়কে খুঁজে বের করতে পারে এবং সিনেমার শেষদিকে দেখা যায় যে ওবেরয় আত্মহত্যা করে।

## চরিত্র
*দিলীপ - কমল হাসান
*সারদা - মাধবী
*থিয়াগরজন - ভিক্টর
*স্বপ্না - স্বপ্না
* রাধা - রাধা
*ওবেরয় - শ্যামসুন্দর এল. অসরনি
*লক্ষ্মী নারায়ণ - তেঙ্গাই শ্রীনিবাস
*সারদার পিতা - ভি. কে. রামস্বামী
*নিশা - নিশা নূর
*মিস ইন্ডিয়া 'শের্লী' - সারিকা ঠাকুর

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮১-এর চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
চীন–লাইবেরিয়া সম্পর্ক

**গণপ্রজাতন্ত্রী চীন–লাইবেরিয়া সম্পর্ক** হল গণপ্রজাতন্ত্রী চীন (পিআরসি)  এবং লাইবেরিয়া রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭৭ সালে এ দুই রাষ্ট্রের মধ্যকার সম্পর্ক আনুষ্ঠানিকভাবে প্রতিষ্ঠিত হয়, তবে নানাবিধ সমস্যার ফলে এ সম্পর্ক ভেঙেও যায় যা আবার পরবর্তী পুনর্গঠিত করা হয়। ২০০৯ সালের পূর্ব পর্যন্ত এ চীন থেকে লাইবেরিয়ায় উল্লেখযোগ্য সংখ্যক বিনিয়োগ এবং বৈদেশিক সাহায্য সংক্রান্ত চুক্তি সাক্ষরিত হয়েছে।

## ইতিহাস
গণপ্রজাতন্ত্রী চীন (পিআরসি) এবং লাইবেরিয়া ১৯৭৭ সালের ১৭ই ফেব্রুয়ারি প্রথম আনষ্ঠানিকভাবে কূটনৈতিক সম্পর্ক স্থাপন করে। এরপর থেকে প্রায়শই বিভিন্ন বিতর্কে এ দুই দেশের মধ্যকার সম্পর্কে ব্যঘাত ঘটে এবং সম্পর্ক ছিন্ন হয়।  প্রজাতন্ত্রী চীন (আরওসি) বা তাইওয়ানকে লাইবেরিয়ার স্বীকৃতি দেওয়ার ঘটনাকে কেন্দ্র করে ১৯৮৯ সালের ১০ অক্টোবর পিআরসি লাইবেরিয়ার সাথে সম্পর্ক ছিন্ন করে। এই স্বীকৃতির বিনিময়ে তাইওয়ান লাইবেরিয়াকে শিক্ষা ও অবকাঠামো খাতের উন্নয়নের জন্য ২০০ মিলিয়ন মার্কিন ডলার মূল্যের সাহায্য দেবার প্রতিশ্রুতি দেয়। ১৯৯৩ সালের ১০ই আগস্ট পিআরসি লাইবেরিয়ার সাথে সম্পর্ক পুনঃস্থাপন করে এবং মনোরোভিয়ায় তাদের একটি দূতাবাস স্থাপন করে। এর মাধ্যমে লাইবেরিয়া সেই সমস্ত হাতে গোণা রাষ্ট্রের তালিকায় নাম লেখায়, যারা পিআরসি এবং আরওসি উভয়ের সাথে সম্পর্ক বজায় রেখে চলছে।

১৯৯৭ সালে চার্লস টেইলরের সরকার "দুই চীন"কে স্বীকৃতি দেয় - এমন ঘোষণার পর পিআরসি তৎক্ষণাৎ তাদের সাথে কূটনৈতিক সম্পর্ক বিচ্ছিন্ন করে। অধিকন্তু, হংকং-এর সার্বভৌমত্ব স্থানান্তরকে কেন্দ্র করে ব্রিটিশ আইনানুযায়ী প্রতিষ্ঠিত লাইবেরিয়ার কনস্যুলেট বন্ধ করে দিতে বাধ্য করা হয়।

১২ অক্টোবর, ২০০৩ সালে লাইবেরিয়া আরওসির সাথে কূটনৈতিক সম্পর্ক ছিন্ন করে পিআরসির সাথে সম্পর্ক পুনঃস্থাপন করে।  এই ঘটনাকে লাইবেরিয়ায় শান্তিরক্ষা মিশন যেন না ঘটে  জাতিসংঘে পিআরসির লবিং করে এ ধরনের চাওয়ার প্রতিফলন হিসেবে দেখা হয়েছে।

## লাইবেরিয়ার উন্নয়নমূলক সহযোগিতায় চীন
২০০০ থেকে ২০১১ সালের মধ্যে বিভিন্ন গণমাধ্যমের রিপোর্ট থেকে প্রায় ৬৮টি চীনা আনুষ্ঠানিক উন্নয়নমূলক প্রকল্পের সন্ধান পাওয়া যায়। লাইবেরিয়া প্রকৌশল বিশ্ববিদ্যালয়ের ফেন্ডেল ক্যাম্পাসের পুনঃসংস্কার এবং পুনর্গঠন করার জন্য এই প্রকল্পগুলো কাজ করে। এছাড়াও ২০০৮ সালে নিম্বা কাউন্টিতে ১০০ শয্যাবিশিষ্ট হাসপাতাল নির্মাণের জন্য লাইবেরিয়া সরকারের সাথে ১০ বিলিয়ন মার্কিন ডলারের একটি চুক্তি হয়।

## সাংস্কৃতিক সম্পর্ক
২০০৯ সালের অক্টোবর মাসে মনোরোভায় অবস্থিত চীনা দূতাবাস লাইবেরিয়দের জন্য চীনা ভাষার কোর্স চালু করেছে। এ ধরনের কোর্স চালু করার পিছনে কারণ হিসেবে ছিল লাইবেরিয় নাগরিকদের চীনা ভাষাভাষীর নিম্নসংখ্যা এবং দুই দেশের মধ্যকার ক্রমশ বর্ধিষ্ণু বাণজ্যিক সম্পর্ক।

## আরও দেখুন
* আফ্রিকা–চীন সম্পর্ক

## তথ্যসূত্র

বিষয়শ্রেণী:চীন–লাইবেরিয়া সম্পর্ক
বিষয়শ্রেণী:আফ্রিকা–চীন সম্পর্ক
বিষয়শ্রেণী:চীনের দ্বিপাক্ষিক সম্পর্ক
বিষয়শ্রেণী:লাইবেরিয়ার দ্বিপাক্ষিক সম্পর্ক
ইন্দোনেশিয়ার উচ্চগতির রেল

থাম্ব|ডান|ইন্দোনেশিয়ার উচ্চগতির রেলওয়ের মানচিত্র
**ইন্দোনেশিয়ার উচ্চগতির রেল** বা *ইন্দোনেশিয়ার হাইস্পিড রেলপথ* হল ইন্দোনেশিয়ার জাভা দ্বীপের পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ। এটি ইন্দোনেশিয়ার রেল পরিবহন এর সবচেয়ে বড় প্রকল্প। এই রেলপথটি জাভা দ্বীপের পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে। ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে। কিন্তু পরিকল্পনাটি সফল হয়নি। এর পর ২০১৫ সালে এই প্রকল্প নতুন ভাবে শুরু হয়। এই রেলপথ নির্মাণ প্রকল্পে চীন ও জাপান উভয় দেশই আগ্রহ দেখিয়েছে। দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে। এরপর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে। কিন্তু এই রেলপথ নির্মাণের দায়িত্ব পায় চীনের চীনা রেলওয়ে ইন্টারন্যাশনাল। ২০১৬ সালে এই ঘোষণা করে ইন্দোনেশিয়া সরকার।

## ইতিহাস
ইন্দোনেশিয়ার রাজধানী ও বৃহত্তম শহর হল জাকার্তা। এই শহরটি জাভা দ্বীপের পশ্চিমে অবস্থিত। এই শহরের সঙ্গে জাভা দ্বীপের অন্য শহরগুলির মধ্যে দ্রুত রেল পরিসেবার লক্ষ্যে ২০১০ সালে ইন্দোনেশিয়া সরকার প্রথম উচ্চ গতির রেল প্রকল্প ঘোষণা করে জাকার্তা ও **বানদুং ** শহরের মধ্যে। এই প্রকল্পটিই দক্ষিণ পূর্ব এশিয়ার প্রথম উচ্চ গতির রেলপথ। প্রকল্পটি নতুন ভাবে শুরু হয় ২০১৫ সালে। এই সময় এই রেল প্রকল্পটি নির্মাণের জন্য জাপান ও চীনের মধ্যে প্রতিদ্বন্দীতা চলে। কিন্তু শেষে চীন এই প্রকল্প নির্মাণের অধিকার পায়। প্রকল্পটির প্রথম অংশ হিসাবে জাকার্তা থেকে বানদুং পর্যন্ত ১৪৩ কিলোমিটার উচ্চগতির বা হাইস্পিড রেলপথ নির্মাণ করবে ইন্দোনেশিয়া চীনের সহযোগিতায়।

## রেল স্টেশন
এই রেলপথ প্রথম জাকার্তা ও বানদুং এর মধ্যে নির্মাণ করা হবে। এই পথে মোট চারটি রেল স্টেশন থাকবে। এই স্টেশন গুলি হল- হালিম রেলওয়ে স্টেশন , কারায়াং রেলওয়ে স্টেশন , য়ালিনি রেলওয়ে স্টেশন ও টেগালুয়া রেলওয়ে স্টেশন। এর মধ্যে হালিম রেলওয়ে স্টেশনটি জাকার্তায় অবস্থিত এবং টেগালুয়া রেলওয়ে স্টেশনটি বানদুং শহরে অবস্থিত। টেগালুয়া রেলওয়ে স্টেশনের কাছে একটি রেল ডিপো নির্মাণ করা হবে।

স্টেশন গুলি-

হামিল- কারায়াং-য়ালিনি-টেগালুয়া।
## নির্মাণ
জাকার্তা থেকে বানদুং অংশের উচ্চগতির রেলপথ নির্মাণ ২০১৬ সাল থেকে নির্মাণ শুরু হয়েছে। এর নির্মাণ করছে চীনের চীনা রেলওয়ে ইন্টারন্যাশনাল। এই নির্মাণাধীন রেলপথের দৈর্ঘ্য হল ১৪৩ কিলোমিটার। নির্মাণে খরচ ধরা হয়েছে ৫.১৩৫ মিলিয়ন মার্কিন ডলার। তবে প্রকল্পটি নির্মাণের শুরু থেকেই নানা বাধার সমুখীন হচ্ছে।

## আরো দেখুন
* ভারতের দ্রুতগতির রেল
* চীনের দ্রুতগতির রেল
* বাংলাদেশের উচ্চগতির রেল
* জাকার্তা-বানদুং হাইস্পিড রেলপথ

## তথ্যসূত্র

বিষয়শ্রেণী:ইন্দোনেশিয়ার উচ্চগতির রেলওয়ে
জাকার্তা-বানদুং উচ্চগতির রেলপথ

**জাকার্তা- বানদুং হাইস্পিড রেল পথ**  বা *জাকার্তা বানদুং উচ্চ-গতির রেল পথ*  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে  জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেল পথ ( জাকার্তা থেকে বানদুং)  নির্মাণে খরচ ধরা হয়েছে ৫.১৩৫ মার্কিন ডলার।
## ইতিহাস
ইন্দোনেশিয়ার রাজধানী ও বৃহত্তম শহর হল জাকার্তা।এই শহরটি জাভা দ্বীপ এর পশ্চিমে অবস্থিত।এই শহরের সঙ্গে জাভা দ্বীপের  অন্য শহর গুলির মধ্যে দ্রুত রেল পরিসেবার লক্ষ্যে ২০১০ সালে ইন্দোনেশিয়া সরকার প্রথম * জাকার্তা-বানদুং উচ্চ গতির রেল প্রকল্প* ঘোষণা করে জাকার্তা ও **বানদুং ** শহর এর মধ্যে **জাকার্তা -বানদুং হাইস্পিড রেল পথ**।এই প্রকল্পটিই দক্ষিণ পূর্ব এশিয়া এর প্রথম উচ্চ গতির রেল পথ।প্রকল্পটি নতুন ভাবে শুরু হয় ২০১৫ সালে।এই সময় এই রেল প্রকল্পটি নির্মাণের জন্য জাপান ও চিন এর মধ্যে প্রতিদ্বন্দীতা চলে।কিন্তু শেষে চিন এই প্রকল্প নির্মাণের অধিকার পায়।প্রকল্পটির প্রথম অংশ হিসাবে জাকার্তা থেকে বানদুং পর্যন্ত ১৪৩ কিলোমিটার উচ্চগতির বা হাইস্পিড রেল পথ নির্মাণ করবে ইন্দোনেশিয়া চিন এর সহযোগিতায়।
## নির্মাণ
জাকার্তা থেকে বানদুং অংশের উচ্চগতির রেল পথ নির্মাণ ২০১৬ সাল থেকে নির্মাণ শুরু হয়েছে।এই নিরওমান করছে চীনের চীনা রেলওয়ে ইন্টারন্যাশনাল।এই নিরওমানাধিন রেল পথের দৈর্ঘ্য হল ১৪৩ কিলোমিটার।নির্মাণে খরচ ধরা হয়েছে ৫.১৩৫ মিলিয়ন মার্কিন ডলার।তবে প্রকল্পটি নিরওমানুর শুরু থেকেই নানা বাধার সমুখীন হচ্ছ।

## স্টেশন গুলি
এই রেল পথে মোট চারটি স্টেশন রয়েছে।এই স্টেশন গুলি হল- হালিমা রেলওয়ে স্টেশন, কারায়াং রেলওয়ে স্টেশন, য়ালিনি রেলওয়ে স্টেশন , টেগালুয়া রেলওয়ে স্টেশন।

## সম্প্রসারণ
জাকার্তা- বানদুং উচ্চগতির রেল প্রকল্পটিকে জাভা দ্বীপের পূর্বে সারাবায়া শহর পর্যন্ত নিয়ে যাওয়ার কথা চলছে।তবে জাকারওতা বানদুং অংশটি আগে নির্মাণ করা হবে।এই রেল পথটি সমপ্রসারনের পরে ৯১৩ কিলোমিটার দীর্ঘ্য হবে।
## আরও দেখুন
* ইন্দোনেশিয়ার উচ্চগতির রেল

## তথ্যসূত্র

বিষয়শ্রেণী:ইন্দোনেশিয়ার উচ্চগতির রেল পথ
বালাইনাশক

থাম্ব|ডান|জমিতে উচ্চ প্রযুক্তির মাধ্যমে বালাইনাশক প্রয়োগ করা হচ্ছে

**বালাইনাশক** বা **আপদনাশক** বলতে এমন কিছু রাসায়নিক বা রাসায়নিক মিশ্রণ কে বোঝায় যা বালাই দমনে ব্যবহৃত হয়। বিশ্ব স্বাস্থ্য সংস্থার প্রদত্ত সংজ্ঞা অনুসারে, "অবাঞ্ছিত উদ্ভিদ বা প্রাণীকে দমন বা তাদের আক্রমণ প্রতিহত করার জন্য যে দ্রব্য বা দ্রব্যের মিশ্রণ ব্যবহার করা হয তা হচ্ছে বালাইনাশক।"

## অ্যাকরিসাইড (acricides)
যে সকল রাসায়নিক প্রধানত একরিনা (acarina) বর্গের টিক ও মাইট নিয়ন্ত্রণে ব্যবহৃত হয় তাদেরকে এ্যাকরিসাইট বলে। অ্যাকরিসাইট সাধারণত দীর্ঘস্থায়ী ও দীর্ঘ রেসিডুয়াল ইফেক্ট সম্পন্ন তবে স্তন্যপায়ীর প্রতি নিম্ন মাত্রায় বিষাক্ততা প্রর্দশন করে। এগুলো যে কোন অ্যাকরিসাইট টিক বা মাইটের ডিম বা সদ্যোজাত নিম্ফের মৃত্যু ঘটায়। অন্যগুলো সকল জীবন দশার উপরই সক্রিয়। নিচে কয়েকটির উদাহরণ দেওয়া হল:

১.ডাইকোফেল: এর গঠন কাঠামো ডিডিটির সমরূপ। তবে ডিডিটির অনুতে যে একমাত্র ইথেন হাইড্রোজেন থাকে তা এতে হাইড্রোক্সিল মূলক দ্বারা প্রতিস্থাপিত হয়। এই মাকড়নাশক ১৯৬২সালে প্রথম ব্যবহার করা হয়। এটি উদ্ভিদভোজী মাকড়ের সকল দশার উপর কার্যকারী। এটি সাধারণত ২০% ঘনীভূত অদ্রবরূপে পাওয়া যায়।
২.ক্লোরোবেনজিলেট: এটি ডিডিটির সাথে সাদৃশ্যযুক্ত একটি এস্টার তাই একে ইথাইল ডাইক্লোরোবেনজিলেট বলা হয়। এই মাকড়নাশক মৌমাছির শ্বাসনালীর মাকড় দমনে ব্যবহৃত হয়। এটি পানিতে বিক্ষেপণযোগ্য গুঁড়া এবং ঘনীভূত অদ্রব্যরূপে পাওয়া যায়।
৩.ক্লোরোফেনসন:এর রাসায়নিক নাম ক্লািরোফিনাইল ক্লোরোবেনজিন সালফোনেটে, এটি ১৯৪৯ সালে প্রথম ব্যবহ্ত হয়। এপট গাছের রস শোষনকারী মাকড়ের ডিম এবং অপরিনত দশায় কার্য
করী। এটি দীর্ঘস্থায়ী ও সুস্থিত অবস্থায় থাকে। উষ্ণ রক্ত বিশিষ্ট প্রাণীদের জন্য এর বিষক্রিয়া খুবই কম।এই মাকড়নাশক সাধারনত পানিতে আদ্রকারী গুঁড়া আকারে পাওয়া যায়।

## তথ্যসূত্র

বিষয়শ্রেণী:কৃষিবিদ্যা
বিষয়শ্রেণী:রাসায়নিক পদার্থ

বিষয়শ্রেণী:মাটি দূষণ
বিষয়শ্রেণী:জীবনাশক
টুগু কিরিচ

**টুগু কিরিচ** (কিরিচ স্মৃতিস্তম্ভ) একটি বিশাল আকৃতির কিরিচ যা কেলাং, সেলানগর মালয়েশিয়া তে অবস্থিত। এটি সম্পূর্ণ রুপালী রং এর এবং ভারীশিল্পে ব্যবহৃত অ্যালুমিনিয়াম, ইস্পাত দিয়ে নির্মিত। স্থানীয় ভাষ্যমতে এটা  ক্ষমতা, শক্তি ও ঐক্যের প্রতীক।
## ইতিহাস
এটি সেলানগরের সুলতান-এর আদেশ অনুযায়ী নির্মাণ করা হয়।  সুলতান সালাউদ্দিন আব্দুল আজিজ শাহ তার রাজত্বের রৌপ্য জয়ন্তী স্মরণ করে ৩০ সেপ্টেম্বর ১৯৮৫ এটি নির্মাণ এর নির্দেশ দেন। স্মৃতিস্তম্ভটি "চার্চ অফ আওয়ার লেডি অফ লউরডস ক্লাং" এর বিপরীত দিকে রাজকীয় ক্লাং বাগানে অবস্থিত। গির্জা এবং স্মৃতিস্তম্ভ উভয়ই সালানগরের দর্শনীয় স্থানের তালিকায় স্থান পেয়েছে।

## স্থানান্তর
এটি মূলত তামান ক্রিস এবং শুংয়াই রাসাউ টোল প্লাজার কাছাকাছি ফেডারেল মহাসড়ক (ফেডারেল সড়ক ) এর পাশে অবস্থিত ছিল।২০১৪ সালের সেপ্টেম্বর মাসে এই স্মৃতিস্তম্ভটিকে তার বর্তমান স্থান বা কালাং-এর রাজকীয় বাগানে স্থানান্তর করা হয়। এটি স্থানান্তর করা হয় কারণ শুংয়াই রাসাউ ট্রোল প্লাজার খুব কাছেই একটি ফ্লাইওভার এর নির্মাণকাজে এটি বাধা হয়ে দাঁড়িয়েছিল। "সিম্পাং লিমা" হতে স্মৃতিস্তম্ভটি সহজেই দেখা।

## তথ্যসূত্র

বিষয়শ্রেণী:মালয়েশিয়ার স্থাপনা
বিষয়শ্রেণী:মালয়েশিয়ার পর্যটন
বিষয়শ্রেণী:মালয়েশিয়ার স্মৃতিস্তম্ভ
বিষয়শ্রেণী:মালয়েশিয়ার স্মৃতিস্তম্ভ ও স্মারক
১৯৩২ সালের ভারতীয় বাংলা চলচ্চিত্রের তালিকা

১৯৩২ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
## চলচ্চিত্রসমূহ

## তথ্যসূত্র

## আরও জানুন
***[[Bengali Film Directory]]**– edited by Ansu Sur, Nandan, Calcutta, 1999

## বহিঃসংযোগ
* Tollywood films of 1932 at the Internet Movie Database
*Tollywood films of 1932 at gomolo.in

বিষয়শ্রেণী:বছর অনুযায়ী বাংলা চলচ্চিত্রের তালিকা
বিষয়শ্রেণী:দেশ বা ভাষা অনুযায়ী ১৯৩২-এর চলচ্চিত্রের তালিকা
বিষয়শ্রেণী:ভারতীয় চলচ্চিত্রে ১৯৩২ সাল
চীন–মাইক্রোনেশিয়া যুক্তরাজ্য সম্পর্ক

**চীন–মাইক্রোনেশিয়া যুক্তরাজ্য সম্পর্ক** হল গণপ্রজাতন্ত্রী চীন এবং মাইক্রোনেশিয়া যুক্তরাজ্য রাষ্ট্রদ্বয়ের মধ্যকার দ্বিপাক্ষিক সম্পর্ক। ১১ সেপ্টেম্বর, ১৯৮৯ সালে এ দুই দেশের মধ্যকার কূটনৈতিক সম্পর্ক স্থাপিত হয়। চীনা সরকার ১৯৯০ সালে মাইক্রোনেশিয়ার পালিকিরে দূতাবাস স্থাপন করে এবং ১৯৯১ সালে প্রথম রাষ্ট্রদূত নিয়োগ করে। প্রাথমিকভাবে, জাপানের টোকিওতে অবস্থিত দূতাবাসে নিয়োজিত রাষ্ট্রদূতই চীনে মাইক্রোনেশিয়ার রাষ্ট্রদূত হিসেবে কাজ করত। পরবর্তীতে ২০০৭ সালে বেইজিংয়ে মাইক্রোনেশিয়া তাদের দূতাবাস স্থাপন করে। রাষ্ট্রপতি জন হ্যাগেলগাম মাইক্রোনেশিয়ার পক্ষ থেকে চীনে সফর করা প্রথম উচ্চপদস্থ সরকারি কর্মকর্তা। ১৯৯০ সালে তিনি এ সফর করেন। বর্তমানে মাইক্রোনেশিয়ায় নিয়োজিত চীনের রাষ্ট্রদূত হলেন ঝাং ওয়েইডং, এবং বেইজিংয়ে নিয়োজিত মাইক্রোনেশিয়ার রাষ্ট্রদূত হলেন একিলিনো এইচ. সুশাইয়া।

## সম্পর্ক

গণপ্রজাতন্ত্রী চীন (পিআরসি) এবং প্রজাতন্ত্রী চীন বা তাইওয়ান (আরওসি) এ দুই দেশের কাছে ওশেনিয়া কূটনৈতিক প্রতিযোগিতার অন্যতম স্থল। ওশেনিয়ার আটটি রাষ্ট্র পিআরসিকে এবং ছয়টি রাষ্ট্র আরওসিকে স্বীকৃতি দিয়েছে। আটলান্টিক মহাসাগরের তীরবর্তী দেশগুলো তাদের বৈদেশিক নীতির পরিবর্তন করলে এই সংখ্যায় কিছুটা পরিবর্তন আসে এবং তাদের কূটনৈতিক স্বীকৃতি বেইজিং থেকে তাইওয়ানের দিকে, তথা পিআরসি থেকে আরওসির দিকে চলে আসে। *[[এক চীন নীতি]]* অনুযায়ী কোনো রাষ্ট্রের পক্ষেই "দুই চীনের" সাথেই সম্পর্ক রক্ষা করে চলা সম্ভব না। এবং এই "যেকোনো একটিকে বেছে নেওয়া"র পন্থার কারণে ছোট দেশগুলোও এদের সহযোগিতা প্রার্থিতার তালিকায় থাকে। ২০০৩ সালে পিআরসি এক ঘোষণায় জানায় যে দেশটি প্যাসিফিক আইল্যান্ডস ফোরামের (পিআইএফ) সাথে কূটনৈতিক বন্ধন আরো দৃঢ় এবং অর্থনৈতিক সাহায্য আরো বৃদ্ধি করার চেষ্টা করবে। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে *[[তাইপেই টাইমস]]* "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।

## তথ্যসূত্র

বিষয়শ্রেণী:চীন–মাইক্রোনেশিয়া যুক্তরাজ্য সম্পর্ক
বিষয়শ্রেণী:চীনের দ্বিপাক্ষিক সম্পর্ক
বিষয়শ্রেণী:মাইক্রোনেশিয়া যুক্তরাজ্যের দ্বিপাক্ষিক সম্পর্ক
বিষয়শ্রেণী:চীন
বিষয়শ্রেণী:মাইক্রোনেশিয়া
বিষয়শ্রেণী:সম্পর্ক
দৌলতুননেসা খাতুন

**দৌলতুননেসা খাতুন**  (১৯১৮-৪ আগস্ট, ১৯৯৭) একজন বাংলাদেশি লেখক ও সমাজকর্মী ছিলেন। তিনি বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## জন্ম ও পরিবার
দৌলতুননেসা খাতুন ১৯১৮ সালে বগুড়া জেলার সোনাতলা নামের গ্রামে জন্মগ্রহণ করেন। কিন্তু পিতৃভূমি ছিল যশোর জেলায়। তার পিতার নাম মোহাম্মদ ইয়াসিন ও মাতার নাম নুরুন্নেসা খাতুন। তাঁর ভাই বাংলাদেশের বিশিষ্ট পণ্ডিত এবনে গোলাম সামাদ।

## রাজনৈতিক জীবন
তিনি ১৯৩০ সালে লবণ-আইন অমান্য আন্দোলনে সভা ও শোভাযাত্রায় যোগদান করেছেন। ১৯৩২ সালে আইন-আমান্য আন্দোলনের সময় 'গাইবান্ধা মহিলা- সমিতি' গঠন করেন। সে সময় আন্দোলন করতে গিয়ে গ্রেপ্তার হন।  ১৯৫২ সালে ভাষা আন্দোলনে সহায়ক ভূমিকা রাখেন। ১৯৪৩ সালের দুর্ভিক্ষের সময় একটি অনাথ আশ্রম স্থাপন করেন এবং সেবামুলক কাজ চালিয়ে যান। দৌলতুননেসা খাতুন ১৯৭৯ সালের দ্বিতীয় জাতীয় সংসদের মহিলা আসন-৩ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।

## সাহিত্যজীবন
১২ বছর বয়স থেকে লেখালেখি করেন। *বঙ্গশ্রী*, *দেশ*, *বিচিত্র* ইত্যাদি পত্রিকায় লেখা ছাপাতেন। *পরশপাথর* তার প্রথম উপন্যাস।

## পুরস্কার
নুরুন্নেসা খাতুন বিদ্যাবিনোদিনী স্বর্ণপদক, আব্দুর রাজ্জাক স্মৃতি সাহিত্য পুরস্কার', 'দৈনিক দাবানল পুরস্কার' ইত্যাদি

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:বগুড়া জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাঙালি লেখক
বিষয়শ্রেণী:নারী বিপ্লবী
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ অসম্পূর্ণ
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
নড়িয়া পৌরসভা

বাংলাদেশের শরীয়তপুর জেলার অন্তর্গত একটি নড়িয়া উপজেলা এর অন্তর্গত একমাত্র পৌরসভা

## অবস্থান
এ পৌরসভার মোট আয়তন ১১ বর্গ কিলোমিটার।  নড়িয়া পৌরসভা উত্তরে কীর্তনাশা নদী , দক্ষিণে ফতেজংপুর ইউিনয়ন , পূর্বে কেদারপুর ইউনিয়ন এবং পশ্চিমে কীর্তনাশা নদী ও মোত্তারেরচর ইউনিয়ন অবস্থিত। ।

## প্রশাসনিক এলাকা
নড়িয়া পৌরসভা ০৯টি ওয়ার্ড ও ০৩টি মৌজা নিয়ে গঠিত।

## ইতিহাস
নড়িয়া উপজেলার নামকরণের ইতিহাস:
----
বর্তমান অবস্থান: শরীয়তপুর জেলার অন্যতম প্রখ্যাত
উপজেলা। জেলা শহর হতে প্রায় ১৪ কি.মি. উত্তর
পূর্বে নড়িয়া অবস্থিত । ভৌগলিকভাবে ২৩.১৪ ডিগ্রী
হতে ২৩.২৫র্ ডিগ্রী উত্তর অক্ষাংশ এবং ৯০.১৮ডিগ্রী
পূর্ব দ্রাঘিমাংশে এর অবস্থান। উপজেলাটির উত্তরে
পদ্মা নদী ও মুন্সীগঞ্জ জেলা দক্ষিণে ভেদরগঞ্জ ও
শরীয়তপুর সদর উপজেলা ও জাজিরা উপজেলা দ্বারা
বেষ্টিত।
নামকরণের ইতিহাস: নড়িয়া উপজেলার নামকরণ
সম্পর্কে কোন সুস্পষ্ট তথ্য পাওয়া যায়নি । নদী বিধৌত
এলাকা বলে প্রতিবছর এর আয়তন স্থানান্তরিত হয়ে
পড়ত। অর্থাৎ এর অবস্থান নড়ে যেত বা নইরা যেত।
আঞ্চলিক উচ্চারণে নইরা থেকে নইরা<নৈরা<নরিয়া
<নড়িয়া নামকরণ হতে পারে বলে ধারণা করা যায়।তবে
কথিত আছে নড়িয়া নামক এক বিরাট মৌজার
নামানুসারেই উপজেলার নামকরণ নড়িয়া করা হয় ।
নড়িয়া প্রথমে থানার রুপ নেয় ১৯৩০ সালে । ১৯৮৩ সালের
১লা আগস্ট নড়িয়া উপজেলায় রুপান্তরিত হয় । উদ্বোধন
করেন গণপ্রজাতন্ত্রী বাংলাদেশ সরকারের তৎকালিন
খাদ্য মন্ত্রী এয়ার ভাইস মার্শাল এজি মাহমুদ ।
এখানকার জনসাধারণের প্রধান জীবিকা কৃষি হলেও
ব্যবসা, সরকারী বেসরকারী চাকরি,
কুটির শিল্প সম্প্রদায়ের বহু লোক এখানে বাস করে ।
এছাড়া এ উপজেলায় প্রায় ৫০,০০০ ( পন্চাঁশ হাজার) লোক
ইতালী, মধ্যপ্রাচ্য সহ বিশ্বের নানা দেশে কর্মরত
আছেন। প্রচুর রেমিটেন্স দেশে প্রেরণ করে দেশের
অর্থনীতিতে অবদান রাখছেন।

## জনসংখ্যা
২,৩১৬৪৪ জন(প্রায়
১,০৯৯৬৭ জন(প্রায়) ২০১১ সালের আদমসুমারী গনর্না অনুযায়ী
১,২১৬৭৭ জন(প্রায়)|date=নভেম্বর ২০১৬}}

## শিক্ষা

## অর্থনীতি

## উল্লেখযোগ্য ব্যক্তি
*এ কে এম এনামুল হক শামীম
*শওকত আলী

## দর্শনীয় স্থানসমূহ
*মডার্ন ফ্যান্টাসি কিংডম

## পত্র পত্রিকা
* নড়িয়া বার্তা ডটকম

## নদ নদী
* কীর্তনাশা নদী

## বিবিধ

## আরও দেখুন
* ঢাকা বিভাগ
* বাংলাদেশের জেলাসমূহ

## তথ্যসূত্র

বিষয়শ্রেণী:শরীয়তপুর জেলার পৌরসভা
মিয়ানমারের কেন্দ্রীয় ব্যাংক

***মিয়ানমারের কেন্দ্রীয় ব্যাংক*** ( ; সংক্ষেপে **সিবিএম**) হল মিয়ানমারের (আগের নাম বার্মা) কেন্দ্রীয় ব্যাংক। মিয়ানমার কেন্দ্রীয় ব্যাংক ১৯৯০ সালের মিয়ানমার ব্যাংকিং আইন আনুযায়ী গঠিত হয়।

## প্রতিষ্ঠান

এর সদর দপ্তর নেপিডোতে অবস্থিত এবং ইয়াঙ্গুন ও মান্দালয়ে এর শাখা রয়েছে।  এর গভর্নর কিয়াও কিয়াও মং এবং তিন জন সহকারী গভর্নর  সেট অং, খিন সাউ ওঁওঁ এবং সোঁ মিন। ২০১৩ সালে মিয়ানমার সংসদে মিয়ানমার কেন্দ্রীয় ব্যাংক আইন করা হয়, যেখানে স্বায়ত্তশাসিত ও স্বাধীন পরিচালনা পর্ষদ রয়েছে।

## নিয়ম-কানুন
সিবিএম মিয়ানমারের অর্থনৈতিক প্রতিষ্টানগুলোর মধ্যে প্রতিযোগিতা,দক্ষতা ও সমন্বয়ের জন্য সহায়তা করে। ২০০৭ সালের ডিসেম্বরের শেষে, ১৫ টি বেসরকারী ব্যাংক, ১৩ টি বিদেশী ব্যাংকের প্রতিনিধি অফিস এবং তিনটি বিদেশী বিমা কোম্পানির প্রতিনিধি অফিস হয়। দেশের অর্থনৈতিক পরিবর্তনের প্রয়োজন অনুযায়ী ১লা এপ্রিল ২০০৬ সালের পর থেকে এর হার ১০ থেকে ১২ শতাংশ বৃদ্ধি পায়।

২০০৩-২০০৪ সালে সরকারি ভাবে প্রধান খাদ্যশস্য যেমন চাল,ডাল, আখ, তুলা ইত্যাদি ক্রয়পদ্ধতি বাতিলের পর থেকে সেখানে কৃষিতে অনেক অগ্রগতি সাধিত হয়।এছাড়া সরকার কৃষিতে ভূর্তুকি কমিয়ে দেয় বিশেষ করে সারে।কৃষি পণ্য ও উপকরনের বাণিজ্যে বেসরকারি অংশগ্রহণ বৃদ্ধির উদ্দেশ্যে সরকার এখন ফসলের রপ্তানিতে উৎসাহিত করছে যা স্থানীয় বাজারে অতিরিক্ত অথবা নিচু বা পতিত জমিতে চাষ করার জন্য কৃষক ও বেসরকারি উৎপাদনকারীদের সুযোগ দিচ্ছে ।

অর্থ ও রাজস্ব মন্ত্রণালয়ের পরামর্শে সিবিএম মিয়ানমারের অর্থনৈতিক স্থবিরতা ও  অর্থনৈতি প্রতিষ্ঠানের রক্ষণাবেক্ষণ এর দ্বায়িত্ব পালন করে। অর্থনৈতিক স্থবিরতার দুটি প্রধান উদ্দেশ্যে (সচল পরীক্ষা এবং বন্ধ পর্যবেক্ষণ) তত্ত্বাবধান, নিয়ন্ত্রণ এবং পর্যবেক্ষণ করা ।

সচল পরীক্ষায় ব্যাংকগুলোর আর্থিক কার্যক্রম এবং অভ্যন্তরীণ ব্যবস্থাপনা নির্ধারণে জড়িত,কোথায় সংশোধন প্রয়োজন সেটা খুজে বের করা এবং তাদের ব্যাংকিং লেনদেন এবং আর্থিক অবস্থার বিশ্লেষণ করা, ব্যাংকগুলোর আইন, বিধি ও নিয়মকানুন এর ব্যবহার নিশ্চিত করা কেমেল এর মাধ্যমে। বন্ধ সাইট পর্যবেক্ষণ হচ্ছে সাপ্তাহিক,মাসিক,ত্রৈমাসিক ও বার্ষিক রিপোর্ট সিবিএম এর কাছে দাখিল করা ।

কেন্দ্রীয় ব্যাংক বিধিসম্মত অর্থ জমিয়ে রাখার প্রয়োজনীয়তা, মূলধন পর্যাপ্ততা, তারল্য, এন.পি.এল শ্রেণিবিন্যাস এবং খারাপ ও সন্দেহজনক ঋণ, একক ঋণ সীমা, ইত্যাদির উপর কিছু নির্দেশনা জারি করেছে। রিজার্ভের, তারল্য ও মূলধন পর্যাপ্ততা আর্থিক প্রতিষ্ঠান কর্তৃক রক্ষণাবেক্ষণ এর জন্য আন্তর্জাতিক সালিশি ব্যাংক (বি.আই.এস) এর মান অনুযায়ী নির্ধারিত হয়েছে । যাইহোক, ব্যাসেল -২ বাস্তবায়ন করতে আরো কয়েক বছর সময় লাগবে.

## সদস্য
২০১৬ সালের জুলাইয়ের শেষ পর্যন্ত নিন্মোক্ত সদস্যরা ছিলেনঃ
***গভর্নর** 
**কিয়াও কিয়াও মং
***সহকারী গভর্নর**
**সেট অং 
**খিন সাউ ওঁওঁ 
**সোঁ মিন
***মহাপরিচালক**
**মিন্ট মিন্ট চি (গভর্নর কার্যালয়)
**অং অং (প্রশাসন ও মানব সম্পদ উন্নয়ন বিভাগ)
**মে মালার মং গি (মুদ্রানীতি বিষয়ক এবং ব্যাংকিং রেগুলেশন বিভাগের)
**থিডা মাও অং (আর্থিক প্রতিষ্ঠান তত্বাবধান বিভাগ)
**চান চান অং (হিসাব বিভাগ)
**উইন থাও (বৈদেশিক মুদ্রা পরিচালন বিভাগের)

## আরও দেখুন

* বর্মী ক্যত
* কেন্দ্রীয় ব্যাংকের তালিকা

## তথ্যসূত্র

* 

বিষয়শ্রেণী:মিয়ানমারের অর্থনীতি
বার্মা
বিষয়শ্রেণী:মিয়ানমারের ব্যাংক
বিষয়শ্রেণী:১৯৯০-এ প্রতিষ্ঠিত ব্যাংক
বিষয়শ্রেণী:১৯৪৮-এ প্রতিষ্ঠিত সরকারি সংস্থা
কুয়েতে ধর্মবিশ্বাস

ইসলাম কুয়েতের রাষ্ট্রধর্ম। কুয়েতের অধিকাংশ নাগরিকও মুসলিম।  কুয়েতে একটি স্থানীয় খৃষ্টান সম্প্রদায় আছে, এই সম্প্রদায়ে মোট ২৫৯-৪০০ জনের মতো খৃষ্টান কুয়েতি নাগরিক আছেন। কুয়েতে অল্প সংখ্যক বাহাই ধর্মের অনুসারী কুয়েতি নাগরিক রয়েছে।  কুয়েতের অধিকাংশ অভিবাসীই মুসলিম, হিন্দু, খ্রিষ্টান ও বৌদ্ধ ধর্মের অনুসারী।

## ইসলাম

সুন্নি ইসলাম (৬০%)  শিয়া ইসলাম (৪০%বেশির ভাগ কুয়েতি নাগরিকই মুসলিম; কোন অফিসিয়াল তথ্য না থাকলেও ধারণা করা হয় এদের মধ্যে কুয়েতে ৬০-৬৫% সুন্নি এবং ৩৫-৪০% শিয়া মুসলিম। এছাড়াও কুয়েতি সমাজে আরো কিছু ছোট ছোট মুসলিম ধর্মীয় গোষ্ঠী রয়েছে, তবে এদের সংখ্যা খুবই কম। নাগরিক নয়, এমন সুন্নি বসবাসকারীদের সম্পর্কে কোন তথ্য পাওয়া যায় না, তবে এরকম প্রায় ১৫০,০০০ জন শিয়া আছে।

২০১১ সালে কুয়েতে ৫২৫,০০০ সুন্নি নাগরিক এবং ৩০০,০০০ শিয়া নাগরিক ছিল, মোট কুয়েতের নাগরিক সংখ্যা ছিল ৮২৫,০০০, অর্থাৎ সুন্নি ছিল ৬৪% নাগরিক এবং শিয়া ৩৬% নাগরিক। ২০০২ সালে মার্কিন পররাষ্ট্র দফতরের প্রতিবেদন অনুসারে মোট জনসংখ্যার মধ্যে শিয়া ৩০%-৪০%,  উল্লেখ্য কুয়েতে ৫২৫,০০০ সুন্নি নাগরিক ছিল, সর্বমোট নাগরিক সংখ্যা ৮৫৫,০০০ জন। (৬১% সুন্নি, ৩৯% শিয়া). ২০০৪ সালে ৬০০,০০০ সুন্নি কুয়েতি নাগরিক এবং ৩০০,০০০ থেকে ৩৫০,০০০ শিয়া নাগরিক ছিল, সর্বমোট কুয়েতি নাগরিক ছিল ৯১৩,০০০ জন।

## খ্রিষ্ট ধর্ম
right|thumb|আওয়ার লেডি অব অ্য়ারাবিয়া প্যারিস, আহমদি।
খ্রিষ্ট ধর্ম কুয়েতের একটি সংখ্যালঘু ধর্ম। কুয়েতে স্থানীয় খ্রিষ্টান সম্প্রদায় আছে,  এই সম্প্রদায়ে প্রায় ২০০-৪০০ জন খ্রিষ্টান আছে। ২০১৪ সালে কুয়েতে ২৫৯ জন খ্রিষ্টান নাগরিক ছিল। বাহরাইন ছাড়া কুয়েতই একমাত্র উপসাগরীয় দেশ, যে দেশে স্থানীয় খ্রিষ্টান নাগরিক আছে। কুয়েতি নাগরিক নয় এমন প্রায় ৪৫০,০০০ জন খ্রিষ্টান আছে কুয়েতে। কুয়েতে সরকার অনুমোদিত চার্চগুলোর মধ্যে আছে রোমান ক্যাথলিক চার্চ, কপ্টিক অর্থডক্স, দ্য ন্যাশনাল ইভেনজেলিকাল চার্চ (প্রোটেস্ট্যান্ট), দ্য আর্মেনিয়ান অর্থডক্স চার্চ, গ্রিক অর্থডক্স চার্চ, গ্রিক ক্যাথলিক চার্চ, এবং এংলিকান চার্চ। এছাড়াও কয়েকটি ছোট ছোট খ্রিষ্টান ধর্মীয় গোষ্ঠী রয়েছে, যেগুলো সরকার কর্তৃক স্বীৃকৃত নয়। এগুলোর মধ্যে আছে: ভারতীয় অর্থডক্স, মার থমা, দ্য চার্চ অব জেসাস ক্রাইস্ট অব লেটার-ডে এডভেন্টিস্ট (মর্মনস) এবং সেভেন্থ-ডে এডভেন্টিস্ট চার্চ। সরকারিভাবে অস্বীকৃত গোষ্ঠীগুলো সাধারনত ব্যক্তিগত উপাসনা করার সুযোগ পায়। এছাড়াও মুসলিম বংশোদ্ভূত কিছু সংখ্যক ক্রাইস্টে বিশ্বাসী আছে, যদিও এদের অধিকাংশই নাগরিক নয়।  ২০১৫ সালের একটি গবেষণা অনুসারে এ ধরনের প্রায় ৩৫০ জন খ্রিষ্টান কুয়েতে আছে।

## বাহাই ধর্ম
কুয়েতে অল্প সংখ্যক বাহাই ধর্মের অনুসারী নাগরিক আছে। ২০১৩ সালের আদমশুমারিতে তিনটি ধর্মীয় শ্রেণি বিভাগের উল্লেখ আছে: "মুসলিম", "খ্রিষ্টান" এবং "অন্যান্য", উক্ত আদমশুমারিতে অন্যান্য বিভাগে মাত্র ১৮ জনের উল্লেখ আছে, অন্য একটি সূত্র অনুসারে কুয়েতে মোট ৪০০ জন বাহাই নাগরিক আছে।

## ইহুদি ধর্ম
১৯৫০ সালের পূর্বে কুয়েতে ১০০,০০০ জন ইহুদি কুয়েতি নাগরিক ছিল, কিন্তু সব ইহুদি পরিবার ৮০র দশকে কুয়েত ত্যাগ করে।  বর্তমানে কুয়েতে কোন পরিচিত ইহুদি নাগরিক নেই, তবে কয়েক ডজন বিদেশী ইহুদি আছে।

## হিন্দু ধর্ম
কুয়েতে নাগরিক নয় এমন হিন্দু অভিবাসীর সংখ্যা প্রায় ৩০০,০০০ জন।

## বৌদ্ধ ধর্ম
কুয়েতে ১০০,০০০ জন বৌদ্ধ  বসবাস করে, যাদের কেউই কুয়েতের নাগরিক নয়।

## শিখ ধর্ম
কুয়েতে প্রায় ১০,০০০ জন  শিখ  আছে। তবে কেউই নাগরিক নয়।

## তথ্যসূত্র
public domain material from the Library of Congress Country Studies website http://lcweb2.loc.gov/frd/cs/.

বিষয়শ্রেণী:কুয়েতে ধর্মবিশ্বাস
অপূর্ব রাগাঙ্গাল

***অপূর্ব রাগাঙ্গাল*** () হচ্ছে ১৯৭৫ সালে মুক্তি পাওয়া একটি তামিল চলচ্চিত্র, এটি কে. বলচন্দের দ্বারা পরিচালনা করেছিলেন। চলচ্চিত্রটিতে কমল হাসান, রজনীকান্ত, শ্রীবিদ্যা, নাগেশ, জয়াসুধা এবং মেজর সুন্দররাজন মুখ্য চরিত্রে অভিনয় করেছিলেন। কলাকেন্দ্র ফিল্মসের ব্যানারে এই চলচ্চিত্রটি প্রযোজনা করেছিলেন ভি গোবিন্দরজন এবং জে দুরাইস্বামী। চলচ্চিত্রটির সঙ্গীত পরিচালনায় ছিলেন এম এস বিশ্বনাথান এবং গীতিকার ছিলেন কন্নদাস।

এই চলচ্চিত্রটির কাহিনী বিক্রম-বেতালের একটি গল্পের উপর আধারিত হলেও অনেকে বলেন যে এটি ১৯৭৩ সালের ইংরেজি চলচ্চিত্র '৪০ ক্যারেট'-এর কাহিনী থেকে অনুপ্রাণিত। **অপূর্ব রাগাঙ্গাল** মুক্তি পাবার পর ব্যাপক সমালোচনার মুখে পড়েছিলো কারণ এই চলচ্চিত্রটির কাহিনীতে দেখানো হয় যে একটি ২০ বছর বয়সী ছেলে চল্লিশোর্ধ্ব নারীর প্রেমে পড়ে, যেটি ভারতের সমাজের সঙ্গে মানানসই নয়। প্রসন্ন (কমল হাসান) ভৈরবী (শ্রীবিদ্যা) নামের এক সুন্দরী নারীর প্রেমে পড়েন অপরদিকে ভৈরবীর একমাত্র মেয়ে রঞ্জনী (জয়াসুধা) প্রসন্নের বাবার প্রেমে পড়ে।

১৯৭৫ সালের ১৮ আগস্ট চলচ্চিত্রটি মুক্তি পায়, মুক্তি পাবার পর সমালোচনা হয়েছিলো অনেক কিন্তু তারপরেও এটি ভালো মুনাফা অর্জন করতে পেরেছিলো। এটি তিনটি জাতীয় চলচ্চিত্র পুরস্কার (ভারত) এবং তিনটি ফিল্মফেয়ার পুরস্কার দক্ষিণ জিতেছিলো, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল। অপূর্ব রাগাঙ্গাল ১৯৮৪ সালে 'এক নায়ী প্যাহেলী' নামে হিন্দি ভাষায় আত্মপ্রকাশ করে যেখানে শ্রীবিদ্যার জায়গায় হেমা মালিনী ছিলেন এবং রজনীকান্ত এর জায়গায় হিন্দি চলচ্চিত্র অভিনেতা সুরেশ ওবেরয় অভিনয় করেন, অপরদিকে কমল হাসান তার প্রসন্ন চরিত্রটিকে সন্দ্বীপ নামে পুনরায় ফুটিয়ে তোলেন।

অভিনেতা কমল হাসন অল্পবয়সে ফিল্মফেয়ার সেরা অভিনেতা পুরস্কার - তামিল অর্জন করেন এই চলচ্চিত্রের জন্য আর পরিচালক কৈলাস বলচন্দ শ্রেষ্ঠ পরিচালক বিভাগে ফিল্মফেয়ার পুরস্কার - তামিল পেয়েছিলেন।
## কাহিনীইঙ্গিত
একদিন রাস্তায় গুন্ডাদের সঙ্গে প্রসন্ন (কমল হাসান) এর বড় ধরনের মারামারি হয়, সে আহত হয়ে রাস্তায় পড়ে থাকে, তাকে ভৈরবী (শ্রীবিদ্যা) দেখতে পেয়ে তার নিজের বাসায় এনে চিকিৎসা সেবা দেয়। প্রসন্ন এবং ভৈরবী দুইজনেই এক অপরের প্রেমে পড়ে এবং বিয়ে করার সিদ্ধান্ত নেয়, অপরদিকে ভৈরবীর সন্তান রঞ্জনী (জয়সুধা) মাহেন্দ্রানের (মেজর সুন্দররজন) প্রেমে পড়ে যে হচ্ছে প্রসন্নের বাবা। সিনেমার শেষ দিকে হঠাৎ করে ভৈরবীর হারিয়ে যাওয়া স্বামী পান্ডিয়ান (রজনীকান্ত) এসে উপস্থিত হয়।
## অভিনয়ে
* কমল হাসন - প্রসন্ন
* মেজর সুন্দররাজন - মহেন্দ্র
* শ্রীবিদ্যা - বৈরভী
* জয়াসুধা - রঞ্জনি
* নাগেশ- সুরি
* রজনীকান্ত - পান্ডিয়া
## সঙ্গীত
চলচ্চিত্রটির সঙ্গীত পরিচালক ছিলেন এম এস বিশ্বনাথন।

## তথ্যসূত্র

## গ্রন্থপঞ্জি
* 
* 
* 
* 
* 

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র